
Anetor. 


Denominatio  et  definitio  morbi. 

§.  1. 

Hyd  ropem  uteri  (Hydrometra,  Gebarmutterwasser- 
sucht)  illum  designamus  uteri  morbum,  in  quo  accu¬ 
mulatio  liquidi  magis,  minusve  fluidioris  aut  libere  in 
cavo  uteri,  aut  in  vesica  una,  aut  in  vesiculis  majoris  , 
minorisve  ambitus  et  quantitatis,  aut  in  tela  cellulosa 
parenchymatis  uteri  contingit. 

§.  2. 

Originem  si  observamus  non  difficile  est  intellec¬ 
tu,  hydropem  uteri  esse  1.  nunc  idiopaticum ,  nunc 
symptomaticum,  2.  quoad  vitae  periodum  vel  hydrome- 
tram  extra  graviditatem  vel  gravidarum,  3.  quoad  in¬ 
dolem  fluidi  morbose  formati ,  nunc  esse  verum  nunc 
spurium  ;  verum  iterum  aut  serosum  aut  lymphaticum  • 
spurium  aut  cruentum  aut  purulentum  occurrere,  4. 
quoad  sedem  denique  aut  esse  a.  aut  asciticuin  (Hy- 
drometra  ascitica,  independens)  (3.  cellulosum  (oede¬ 
ma  uteri,  hydrops  uteri  parenchymatosa,  hydrome- 
tra  cellularis ,  oedematosa ,  parenchymatosa ,  seleroma 
uteri  aquosa)  y.  aut  hydaticum  (Hydrometra  hydatica , 
cystica ,  vesicularis). 

§.  3. 

Nonnulli  medicorum  recentium  hydrometram  hy- 
daticam  ex  hydropium  serie  eliminari  malint  opinantes : 
hancce  semper  esse  foecundationis ,  atque  ovuli  hu¬ 
mani  degenerationis  sequelam;  et  sine  hisce  conditio¬ 
nibus,  foecundatione  praegressa  nimirum  et  germinis 
humani  in  cavo  uteri  deformatione,  nunquam  hydati- 
dem  formari  posse,  experientiae  sese  suffulcientes, 

hydrometram  hydaticam  nunquam  inveniri  in  feminis 
impuberibus  aut  sterilibus  aut  post  annos  cly  macte  ri- 
cos  ,  quare  huncce  statum  morbosum  molae  formationi 
adnumerant. 

*.  t  ,  -  '  *  ^  y  \  9  '  "  '  '  *  '/  * 

Symptomatologia. 

§.4. 

Quum  symptomata  hydrometrae  tam  varia  sint 
juxta  vitae  periodum  ,  et  juxta  sedem ,  hinc  sympto¬ 
mata  hydrometrae  extra  gravidatem  et  gravidarum , 
parenchymatosae,  asciticae  et  hydaticae  singulariter 
enumerare  audeo. 

s 

I.  Symptomata  Iiydrometrae  extra  gravitll- 

tatem. 

§•  5. 

In  hac  hydrometrae  specie  fluidum  est:  aut 

A.  in  cavo  uteri  libere  accumulatum,  aut 

B.  in  Parenchymate  uteri  secretum,  aut 

C.  in  cavo  uteri  hydatice  formatum. 

A .  Symptomata  hydrometrae  asciticae  extra  gravi¬ 
ditatem. 

§•  6. 

Prodromi  hujus  morbi  ab  aegris  ,  quum  lente  et 
leniter  incedant,  raro  aestimantur  et  consistunt  in 
inamoena,  periodice  apparente,  intrante,  premente 
sensatione  in  regione  lumbali  et  ossis  sacri ,  quae  sub 
incremento  morbi  in  dolorem  ab  regione  lumbali  ad 
symphysim  ossium  pubium  sese  propagantem ,  trahen¬ 
tem  transit. 

§7. 

Cetera  magis ,  minusve  symptomata  characteris- 
tica  sunt. 

Gravitas  pedum,  menstruatio  silens;  hujus  locum 

supplens  llaor  albus ,  extensio  uteri  in  dies  crescens, 
(piae  formam  uteri  sub  attactu  aemulans  primo  in  re¬ 
gione  symphisis  ossium  pubium  incipit ,  et  sese  usque 
ad  regionem  umbilicalem  imo  hypogastricam  extendit , 
sub  attactu  frigiuscula  apparet  et  oculenter  non  solum 
sensui  aegrae  ,  sed  et  medico  inspicienti  fluctuationem 
ostendit.  Aegra  sentit  in  toto  abdominis  ambitu  singu¬ 
lare  frigus ,  quod  ex  utero  exhalari  ipsi  videtur  $  et 
inclinationem  uteri  in  latus  istud,  cui  incumbit.  In 
abdomine  apparet  sensus  gravedinis  ob  pressionem , 
quam  arteriae  majores  et  nervi  exinde  patiuntur  cau¬ 
satus,  ita  quidem,  ut  saepae  aegrae  uterus  prolabi  vi¬ 
deatur,  qui  sensus  eo  major  et  intensior  fit,  quominus 
fluidi,  cujus  quantitas  ab  drachmis,  usque  ad  IO  imo 
1.00  C5  nonnunquam  augetur,  effluit.  In  summo  morbi 
gradu  intumescunt  pedes  et  crura,  quae  intumescentia 
in  statu  erecto  augetur,  post  incubitum  evanescit. 
Adest  quoque  nisus  ad  urinam  et  sedes  deponendas 
praesertim  in  statu  erecto* 

§•  8. 

Efluxui,  semper  locum  habenti,  mox  serosi,  pet- 
lucidi ,  mox  seroso  lymphatici ,  mox  gelatinosi ,  mox 
cruenti  aut  purulenti  fluidi  praecedunt  saepe  nulli  pro¬ 
dromi,  saepius  magni  momenti,  ordinarie  sequentes: 
Spasmi  tonici  aut  clonici,  dolores,  istis  ad  partum  non 
dissimiles,  a  regione  lumbali  et  ossis  sacri  ad  sym- 
physim  ossium  pubium  sese  propagantes ,  trahentes , 
qui  vero  post  elluxum  fluidi  emeliorantur  ,  qui  dolores 
exinde  palam  fiunt,  quod  uterus  ad  contractionem  irri¬ 
tatus  sub  doloris  supra  descripti  forma  sese  contra¬ 
hat,  et  fluidum  expellat,  quo  facto,  necessarie  irri¬ 
tatio  ad  contractionem,  hinc  dolores,  silent. 

§.  9. 

Sensus  communis  ah  initio  aegrae  minus  turhata 
adparet :  adspectus,  appetitus,  reproductio,  somnus, 

respiratio ,  urinae  et  alvi  se-  et  excretio  vix  ullam 
ostendit  anomaliam,  ast,  quo  magis  incrementum  morbi 
adparet,  eo  magis  turbationes  et  sensus  molesti  intrant, 
qui  partim  ex  pressione  uteri  mechanica,  partim  ex 
effectu  ejus  secundario  et  influxu  in  reproductionem 
ipsam  causantur. 

Hi  sensus  molesti  sunt:  Tensio  magna  et  sensus 
pressionis  in  abdomine,  in  regione  hypochondriaca 
lumbali  et  ossis  sacri,  respiratio  anxia,  brevis,  citata ; 
asthma,  pulsus  inaequalis,  intermittens,  digestionis 
irregularitates,  flatulentia,  status  pituitosus,  nausea, 
vomituritiones ,  vomitus  ipse,  tympanitis,  depositio 
aut  excrementorum  foetentium,  aut  rara,  aut  nulla,  aut 
diarrhoica  multis  sub  doloribus  colicae  similibus,  spas¬ 
mi  in  abdomine,  tenesmus,  spasmi  vesicae,  strangu¬ 
ria,  ischuria,  aut  dissuria,  depositio  urinae  turbidae, 
crassae,  jumentosae,  pedum  intumescentia,  facies  col¬ 
lapsa,  cachectica,  livida,  demum  emaciatio  univer¬ 
salis  ,  febris  hectica  cum  suis  symptomatibus ,  summa 
virium  dejectio,  diarrhoeae  et  sudores  colliquativi, 
quibus  demum  aegrota  succumbit. 

§.  10. 

Exploratione  interna  sequentia  inveniuntur  symp¬ 
tomata:  Uterus  adparet  gravis,  extensus,  ast  non  mul¬ 
tum  super  symphysim  ossium  pubium  elevatus ,  collum 
uteri  tenue,  convexum,  uterus  sensum  frigoris  sub 
attactu  relinquens,  magis  minus  ve  ad  unum  latus  in¬ 
clinatus,  portio  vaginalis  longior  et  mollior ,  externum 
uteri  orificium  nunc  apertum  rotundum ,  nunc  clausum 
et  fissum ,  in  casu  priori  invenimus  orificium  materia 
mucosa  impletum ,  labia  orificii  uteri  non  tumescentes 
et  quoad  attactum  frigida.  Sub  morbi  incremento  ap¬ 
paret  portio  vaginalis  tensior,  extensa;  imo  fluc¬ 
tuans. 


0.  Symptomata  hydromelrae  parenchymatosae  extra 

graviditatem. 

§.  11. 

Praeter  menstruationis  defectum  et  fluoris  albi 
menstruationem  supplentis  adparitionem,  et  fluidi  efflu¬ 
xum  symptomata  sub  §.  7.  usque  9»  enumerata  rema¬ 
nent,  solummodo  quoad  explorationem  in-  et  externam 
sequentes  sese  manifestant  modificationes.  Latera  uteri 
sunt  intumescentia,  dura  et  si  cutis  non  nimis  adhuc 
tensa  est,  etiam  per  illam  sese  ostendit  foveola  post 
impressionem  digiti  remanens ,  sicuti  in  aliis  partibus 
oedeinatosis.  Labia  orificii  uteri  et  portio  vaginalis 
adparent  juxta  morbi  gradum  magis  minusve  intumes¬ 
centia.  Fluidum  hoc  in  casu  non  rapide,  in  majore 
quantitate  nimirum,  sed  stillatim  extruditur,  quo  etiam 
iit,  ut  intumescentia  abdominis  lentius  evanescat. 

C.  Symptomata  hydrometrae  hydalicae  extra 

graviditatem . 

§•  12. 

Serum  est  in  hoc  casu  in  uno  aut  saepe  in  multis 
morbose  formatis  saccis  contentum  y  qui  non  raro  fre¬ 
quenter  internae  uteri  membranae  inhaerent,  suntnon- 
nunquam  stillati,  nonnunquam  multae  vesiculae  am¬ 
bitus  minoris  in  uno  magno  sacco  reclusae. 

§.  13. 

Menstruatio  raro  silet,  sed  sicuti  solet,  adparet, 
si  excipies  anomaliam  juxta  quantitatem  et  qualitatem 
et  typum  $  non  raro  obvenit  fluxus  sanguinis.  Aegra 
saepe  cardialgia,  indigestione,  nausea,  vomituritione, 
obstipatione  alvi ,  aut  aliis  morborum  vestigiis ,  qui  in 
alterato  systemate  nervoso  originem  petunt,  molestatur. 
Pedes  oedematose  intumescunt,  accedunt  dolores, 
istis  ad  partum  non  dissimiles ,  ac  si  abortus  minaretur  5 

et  jam  saepe  secundo  mense  uterus  tam  expansus  ad- 
paret,  sicuti  in  verae  graviditatis  mense  nono.  Si  isti 
sacci  sub  motu  titilationem  admittunt,  persentit  aegra 
hunc  motum,  quem  et  medicus  sub  exploratione  ani¬ 
madvertitur.  Sed  tam  saepe  hi  motus  ab  aegra  et  ab 
medico  qua  motus  ab  infante  causati  habentur.  Prius 
aut  serius,  nonnunquam  in  mense  secundo,  saepe  sex¬ 
to,  nonnunquam  etiam  versus  graviditatis  finem  rumpunt 
istae  vesiculae  sub  sensibile  strepitu ,  et  fluidum  con¬ 
tentum  magis  minusve  per  vaginam  extruditur,  aut 
quantitas  vesicularum  aut  stilatarum  aut  non,  liberarum, 
aut  in  vesica  magna  inclusarum  ad  lucem  venit,  orificium 
et  vaginam  permeantium,  cui  extrusioni  dolores  vehe¬ 
mentes  et  frequentes ,  istis  ad  partum  similes  praece¬ 
dunt  et  sequuntur ,  qui  non  raro  spastici  sunt  et  me¬ 
trorrhagia  minoris  majoris  ve  momenti  comitantur.  Non 
raro  nunc  demum  medicus  ad  veram  diagnosin  et  hinc 
ad  sui  erroris  cognitionem  pervenit. 

II.  Symptomata  liydrometrae  gravidarum. 

§•  14. 

i  *  * 

Fluidum  hoc  in  casu  occurrit :  aut 

1.  in  uteri  substantia  aut 

2.  inter  velamenta  foetus  et  internam  uteri  parietem  5 

3.  in  vesica,  quae  quasi  innixa  videtur ,  raro  in  plu¬ 

ribus  ,  placentae  praecipue  insidentibus ,  vesicis 

contentum. 

De  sic  dicto  liquore  amnii  spurio,  in  allantoide  re¬ 
tento,  raro  usque  ad  partum  persistente,  et  de  magna  et 
abnormi  amnii  liquoris  quantitate  hicce  sermo  non  esse 
potest,  et  ulterior  casus  sub  nomine  hydropis  vela¬ 
mentorum  notus  est. 

§•  15. 

Quum  vero  in  ambobus  casibus  symptomata  simi¬ 
lia  occurrant,  non  opus  censeo,  illa  specialiter  enu¬ 
merare. 

Symptomata  sunt  sequentia : 

Tumor  enormis,  solito  citius  increscens,  gravidi¬ 
tatis  periodo  non  conveniens  5  ita  quidem,  ut  iste  tumor 
in  primis  jam  mensibus  expansionem  illam  graviditatis 
versus  linem  ostendat ,  formae  uteri  correspondens. 

Hic  tumor  aequalis  est  sine  praetuberantiis ,  sicuti 
in  graviditate  praecipue  gemellorum,  ambitus  majoris, 
mollis ,  nonnunquam  fluctuans ,  si  vero  uterus  ipse 
morbose  adfectus  est,  et  ubi  matrix  oedematose  intumes¬ 
cit,  per  musculos  abdominales  relaxatos  adparet  magis 
dura ,  parietes  uteri  crassae,  imo  impressio  digiti  non¬ 
nunquam  sicuti  in  oedemate  remanens.  Hoc  cum  tu¬ 
more  conjuncta  est  sensatio  doloriss  obtusi ,  pressionis, 
a  grave  abdomen  molestante  corpore,  causatae.  Praeci¬ 
pue  in  pelvi  oriuntur  dolores  cum  extensione  uteri  pro¬ 
portionales.  Orificium  uteri,  in  4°  graviditatis  mense 
normae  concors,  crassius  et  durius,  remanet  tenue ,  et 
gravida  sicuti  et  explorans  medicus  foetus  motus  ob 
fluidi  quantitatem  solummodo  debiles  aut  nullos  per¬ 
sentit. 

Demum  si  morbus  summum  adipiscitur  gradum , 
nonnunquam  effluxus  fluidi  accumulati  per  vaginam,  prae¬ 
cipue  in  3°  graviditatis  mense,  periodice  serius  recur¬ 
rens,  adparet. 

Huicce  quoque  effluxui  dolores  istis  ad  partum  si¬ 
miles,  saepe  spastici  et  symptomata  abortum  indicantia, 
praecedunt.  Iste  effluxus  obvenit  aut  stillatim  aut  ra¬ 
pide  in  majore  minoreve  quantitate.  Si  istud  fluidum  in¬ 
ter  velamenta  foetus  et  parietem  uteri  haeret ,  effluxus 
aut  stillatim  aut  rapide  et  copiosior  contingere,  si  vero 
accumulatio  fluidi  in  textu  uteri  cellulari  est,  tunc  so¬ 
lummodo  stillatim  obvenire  potest.  In  ambobus  casibus 
cum  effluxu  emelioratio  intrat  symptomatum,  ex  accu¬ 
mulatione  illius  fluidi  causatorum  minuitur  abdominis  ex¬ 
pansio  et  non  raro  plane  evanescit,  et  amovetur,  quo 
minus  fluidi  postea  accumulatur,  abortus  periculum,  ita 

quidem,  ut  tali  morbo  laborans  gravida  foetum  matu¬ 
rum  per  justas  periodos  portare,  et  felicitur  ad  lucem 
expellere  possit.  Nonnunquam  vero  fluidum  usque  ad 
partus  tempus  reclusum  remanet,  et  sub  primis  dolori¬ 
bus  ad  partum  et  moliminibus  gravidae,  ante  ruptionem 
velamentorum  magno  cum  strepitu  effluit ,  quo  vero  in 
casu  verosimiliter  fluidum  in  morbose  formatis  vesicis 
haeret. 

Idem  occurrit ,  si  fluidum  in  vesicula  morbose  ge¬ 
nita  contentum  est ,  aut  inter  velamenta  foetus ,  inter 
amnion  et  chorion  aut  inter  corion  et  internam  uteri 
parietem. 

Hoc  in  statu  facies  aegrae  intumescit,  adspectus 
est  cachecticus,  oculi  sunt  vitrei,  hebetes,  palpebrae 
nonnunquam  intumescentes,  pedes  intumescunt  jam  ab 
initio,  marcescunt  extremitates  superiores,  sicuti  cor¬ 
pus  omne,  mammae  sunt  flaccae,  vacuae,  raro  tenue,  ad 
nutriendum  infantem,  inutile  lacte  repletae.  Assimilatio 
et  reproductio  saepe  ex  asse  deprovatae. 

Diagnosis* 

§.  16. 

•  (  *  * 

Uno  alterique  lectori  horum  symptomatum  facile 

videbitur  diagnosim  certam  et  firmam  statuendi  $  tamen 
non  pauci  dubitare  audebunt,  hunc  morbum  partim  ob 
similitudinem,  cum  graviditate,  partim  cum  aliis  stati¬ 
bus  uteri  morbosis  commutari  posse,  quod  etiam  Hip¬ 
pocrate  teste  antiquissimi  et  illustrissimi  medicorum 
sententiae:  » errare  humanum «  commemores  negare  vix 
ausi  fuerint. 

Incipit  morbus  sine  dolore  aut  alio  sensu  valde 
molesto ,  decurrit  sic  lente,  ut  aegra  raro  ab  initio  me¬ 
dici  petat  auxilium,  donec  alia  morbosa  phoenomena 
accedant,  quibus  clara  morbi  imago  turbatur. 

§.  17. 

Quum  itaque  imago  morbi  tam  varia  juxta  statum 
accidentalem  sit,  non  mihi  supervacaneum  videbatur, 
omnia  symptomata,  quibus  diagnosis  morbi  clara  fiat, 
enumerare.  Ut  itaque  medicus  in  diagnosi  non  aberret : 

1.  Omnia  symptomata  prius  enumerata  in  qualibet 

hydrometrae  specie  colligat. 

2.  Instituat  explorationem  ex  et  internam  et  qui¬ 

dem  per  vaginam  et  anum. 

3.  Comparet  symptomata  hujus  morbi  cum  istis  si¬ 

milium  ,  et  bene  capiat  differentias. 

§•  18. 

Ut  vero  discrepantia  symptomatum  hydrometrae  ex¬ 
tra  graviditatem  et  illorum  gravidarum,  ascitidis,  gravi¬ 
ditatis  ex  mola  formatae,  cancri,  polypi  et  accumula¬ 
tionis  liquoris  amnii  abnormis,  clare  et  distincte  cog¬ 
noscatur  ,  horum  statuum  singularia  innuam ,  ut  ex 
constellatione  illorum  singulorum  differentia  eo  melius 
in  oculos  veniat. 

§.  19. 

Quum  maxime  vero  et  praecipue  commutetur  hy- 
drometra  extra  graviditatem  cum  graviditate,  et  quum 
symptomata  illius  successive  solummodo  ingrediantur 
in  individuis  jam  puberibus ,  quum  fluctuatio  parum  aut 
nunquam,  neque  per  externam,  neque  per  internam  ex¬ 
plorationem,  sentiri  possit,  uti  in  hydrometra  indepen- 
dente,  horum  statuum  commutatio  eo  facilius  intrare 
potest;  accidit  adhuc ,  quod  abdomen  sese  sensim  sen- 
simque  expandat,  et  insuper  comitantur  hunc  statum  mo¬ 
lestiae  ,  quibus  foeminae  gravidae  ordinarie  laborant. 
Hoc  in  casu  solummodo  dignatio  omnium  graviditatis 
phoenomenum  nos  certiores  reddet ,  et  non  saepe  et  tunc 
in  obscuro  piscamur. 

Eo  majora  impedimenta  cognitionis  occurrunt  in 
hydrometra  gravidarum,  praecipue  si  hydrometra  prae¬ 
cesserit  graviditati ,  quod  juxta  multorum  experientiam 
in  hydrometra  hydatica  gravidarum  locum  habere  potest. 

Characteristica  discrepantia  symptomata  hydro- 
metrae  ab  graviditate  sunt  sequentia: 

Expansio  abdominis,  aut  citius  aut  tardius,  ac  gra¬ 
viditatis  periodo  conveniat,  contingit,  est  minus  dura  et* 
calida  ac  in  graviditate,  est  magis  elastica  et  aequalis, 
et  modo  subito  decrescit ,  quum  secus  in  graviditate  ex¬ 
pansio  juxta  mensium  decursum  increscit. 

Nunquam  in  hydrometra  sicuti  in  graviditate ,  in 
regione  uteri  per  explorationem  externam  adparet  cor¬ 
pus  durum  (caput  infantis),  quod  nonnunquam  et  exter¬ 
ne  elevationem  format. 

Desunt  molestiae  gravidarum,  uti  nausea  vomitu- 
ritio ,  vomitus  etc.,  et  si  intrant,  serius  cum  incremento 
morbi  intrant ,  quo  tempore  solito  in  graviditate  silent. 

Mammae  sunt  /laccae,  sine  lacte,  et  fiunt  cum  in¬ 
cremento  morbi  flacciores  ,  licet  etiam  in  grav  idis  mam- 
mae  /laccae  observantur. 

Menstruatio  aut  silet,  aut  intrat  irregularis  juxta 
quantitatem  et  qualitatem ,  est  aut  serosa  aut  sub  forma 
fluoris  albi. 

Motus  foeti  post  graviditatis  medium  non  intrant, 
et  fluctuatio  ista  pro  motu  non  haberi  potest ,  quum  se¬ 
cus  per  explorationem  in  et  externam  partes  foeti  du¬ 
rae  animadverti  possint. 

Tempus  a  natura  partui  destinatum  praeterlapsum 
est ,  quin  partus  locum  habuisset. 

Sensus  ponderis  insidentis  in  graviditate  multo 
luculentior  quam  in  hydrometra  est,  hinc  etiam  inces¬ 
sus  in  priori  casu  difficilior ;  abdomen  ipsum  in  gravi¬ 
ditate  calidius  quam  in  statu  normali ,  in  hydrometra 
frigidiusculum  attactui  apparet. 

Portio  vaginalis  in  hydrometra  est  mollior,  minus 
resistit  et  prius  evanescit,  quam  in  graviditate,  ubi  om¬ 
nia  ista  phoenomena  cum  evolutione  foeti  pari  passu  in¬ 
cedunt. 

Segmentum  uteri  inferius  est  tensum ,  convexum : 
et  per  illud  nulla  pars  foetilis,  sed  fluctatio  certa,  sen¬ 
tiri  potest. 

Cum  hydrometra  et  alia  signa  hydropica  occurrunt, 
quae  in  graviditate  omnino  desunt,  et  intumescentia 
pedum  solummodo  sub  fine  graviditatis  quandoque  ap¬ 
paret. 

Hydrometra  ascitica  et  parenchymatosa  et  in  foe- 
tninis  nondum  puberibus  sicuti  et  in  annis  climacteribus 
aut  in  sterilibus  occurrere  possunt,  cystica  vero  solum¬ 
modo  in  puberibus  et  foecundis. 

Saepius  nonnunquam  et  typice  fluidi  effluxus  va¬ 
riae  conditionis  juxta  quantitatem  et  qualitatem,  ast  sem- 
per  cum  emelioratione  molestiarum  et  diminutione  tu¬ 
moris  et  expansionis,  obvenit. 

§.  20. 

Nec  minus  difficile  saepe  est  hydrometram  ab  as- 
citide  distinguere,  et  hinc  sequentes  discrepantias  cha- 
racteristicas  enumerare  conabor. 

In  hydrometra  tumor  incipit  in  regione  symphisis 
ossium  pubium  formam  uteri  retinens ;  in  ascitide  tumor 
jam  ab  initio  majorem  abdominis  partem  occupat. 

In  hydrometra  fluctuatio  nunquam  tam  certe  sen¬ 
tiri  potest,  quam  in  ascitide. 

In  hydrometra  tumor  juxta  corporis  inclinationem 
locum  variat ,  sic  ut  in  statu  erecto ,  sensus  ac  si  ute¬ 
rus  prolabi  tendet,  exoriatur;  quum  in  ascitide  sub 
omnibus  corporis  situationibus  tumor  aequalis  manet. 

In  hydrometra  portio  vaginalis  evanescit ,  in  asci¬ 
tide  nunquam ,  in  illa  effluxus  fluidi  per  vaginam  con¬ 
tingit,  In  hoc  nunquam. 

In  hydrometra  aspectus  aegrotae  nunquam  tam  mor¬ 
bosus  est,  ac  in  ascitide,  hydrometra  diu  durare  po¬ 
test  quin  molestiae  et  affectiones  morbosae  et  in  aliis 
functionibus  et  systematibus  oriantur,  quum  in  ascitide 
jam  ab  initio  tota  vita  hebescat,  sicuti  et  intumescentia 
pedum  serius  in  illa  intrat ,  quam  in  hacv 

§.  21. 

Hydrometra,  praecipue  illa  gravidarum,  cum  ab¬ 
normi  liquoris  amnii  quantitate  commutari  possit,  ast 
in  illa  foetus  in  medio  quasi  fluidi  invenitur,  quum 
in  hoc  foetus  superficialiter  tangatur,  licet  abdomen  ma¬ 
gis  expansum  et  mollius  sit.  Si  vero  ex-  et  interna  ex¬ 
ploratio  nil  doceret,  effluxus  fluidi  repentinus  nos  cer¬ 
tiores  redderet. 

§.  22. 

Hydrometra  gravidarum  ab  graviditate  cum  mola, 
quacum  facile  confundi  possit,  differt  sequentibus  symp¬ 
tomatibus  characteristicis : 

In  hydrometra  gravidarum  intumescentia,  in  toto 
suo  ambitu  aequaliter  est  expansa  et  tensa ,  adest  fluc¬ 
tuatio,  abdomen  non  est  dolorificum,  gravida  secus 
bene  valet,  aut  valetudo  non  valde  est  turbata,  nil 
sanguinis,  ast  nonnunquam  fluidi  serosi,  erumpit. 

In  graviditate  cum  mola  nulli  sentiuntur  foetus 
motus  ,  expansio  uteri ,  licet  nonnunquam  repentina,  in 
uteri  fundo,  ubi  mola  adhaeret,  locum  habet,  adest 
nulla  fluctuatio ,  regio  ista  uteri  dolet ,  aegra  hebescit, 
ex  genitalibus  saepe  sanguis  effluit. 

§.  23/ 

Rarius  confunditur  hydrometra  cum  cancro  uteri , 
et  si  confunditur,  id  solummodo  ab  initio  fieri  potest, 
nam  cancer  occultus  nimis  certis  insigniis  indicatur , 
quam  ut  serius  commutatio  locum  habere  possit. 

§.  24, 

Sic  etiam  nonnunquam  hydrometra  cum  polypo 
uteri  commutatur  ob  similitudinem  symptomatum,  id 
vero  solummodo  tam  diu  contingere  potest,  donec  po¬ 
lypus  per  vaginam  in  lucem  venit,  quod,  si  non  in  pri¬ 
mis  mensibus ,  certe  ante  graviditatis  finem ,  fit. 

§.  25. 

Symptomata  characteristica  iterum  itaque  enume¬ 
rare  conabor. 

Hydrometra  extra  graviditatem  ascitica  et  paren- 
chymatosa  omni  vitae  periodo  vesicularis  solummodo 
in  pubertate  oriri  potest. 

Cancer  uteri  post  pubertatem  praesertim  in  annis 
climactericis  inter  40mum  aut  50mum  vitae  annum. 

Polypus  uteri  vero  omni  vitae  periodo  occurrit. 

Hydrometra  in  quolibet  uteri  loco  et  ejus  paren¬ 
chymate,  aut  uteri  cavo,  originem  capere  potest. 

Cancer  uteri  praecipue  in  collo  et  labio  orificii  po¬ 
steriore  obvenit. 

Polypus  uteri  in  fundo,  corpore  aut  collo  uteri  in¬ 
venitur.  Menstruatio  in  hydrometra  ascitica  ex  asse  si¬ 
let,  ejus  locum  supplet  fluor  albus,  in  parenchymatosa 
et  vesiculari  est  irregularis. 

In  uteri  cancro  menstruatio  sumopere  est  irregu¬ 
laris,  effluxus  est  ichorosus,  sanguinolentus  $  nonnun¬ 
quam  fluor  albus  copiosissimus  foetens. 

In  polypo  uteri  menstruatio  excedens  quantitate, 
irregularis ,  metrorrhagiam  simulans  non  periodicam , 
observatur. 

Dolor  in  hydrometra  est  trahens,  a  symphisi  ossium 
pubium  et  regione  lumbali  aut  valdopere  premens. 

Dolor  in  cancro  est  lancinans  in  uteri  collo,  ten¬ 
dens  et  trahens  in  regione  lumbali ,  dolores  lancinan- 

'  2 


v 


18 

*  *  s 

tcs  augentur  sub  morbi  incremento,  et  se  propagant  in 

regionem  iliacam  et  crura. 

Dolor  in  uteri  polypo  est  premens,  et  trahens  in 

regione  lumbali. 

Intumescentia  abdominis  in  hydrometra  adparet  juxta 
morbi  gradum  nunc  minor,  nunc  major,  uteri  formam 
aemulans  et  attactui  frigidiuscula. 

Intumescentia  in  uteri  cancro  est  parva,  pars  uteri 
dura  per  attactum  sensibilis,  et  solito  calidior. 

Jn  polypo  uteri  abdomen  est  impletum,  dolorificum 
et  calidius.  N 

Portio  vaginalis  in  hydrometra  ascitica  et  hydatica 
est  longior,  mollior,  in  majori  morbi  gradu  tensior,  eva¬ 
nescens  et  expansa,  in  parenchymatosa  intumescens 
et  duriuscula. 

In  cancro  uteri  portio  vaginalis  aut  in  toto  ambitu, 
aut  partim  est  dura,  in  aliis  regionibus  intumescens, 
demum  ulcerosa,  magis  minusve  exesfi,  cum  excres¬ 
cendis  spongiosis  et  nodis  duris,  in  cavum  uteri  colli 
sese  propagantibus,  insita. 

In  uteri  polypo  portio  vaginalis  sensim  sensimque 
fit  brevior  ,  crassior  et  durior,  ast  ambitu  ditior. 

Orificium  in  hydrometra  aut  minus  aut  magis  est 
apertum  et  rotundum,  aut  reclusum  rimae  simile. 

In  cancro  vero  orificium  est  inscissum,  irregulare 
et  semiapertum,  post  pressionem  per  digitum  fluidum 
saniosum,  sanguinolentum  erumpit. 

In  polypo  orificium  sensim  sensimque  se  aperit. 

Labia  orificii  in  hydrometra  ascitica  et  hydatica, 
nec  magis  intumescunt,  nec  indurescunt  5  sed  sunt  fri¬ 
gidiuscula,  in  parenchymatosa  intumescunt  5  ast  sunt 
sine  dolore. 

In  cancro  labium  posterius  prius  jam  durescit ,  in 
aequale,  tuberculosum  fit,  quod  serius  etiam  in  ante¬ 
riori  evenit,  ab  initio  sine,  serius  multo  cum  dolore  fu¬ 
gaci  lancinante}  attactui  adparet  durum  et  tuberosum. 

ln  polypo  labia  non  mutantur. 

In  hydrometra  effluxus  est  seroso  limpidus,  sero¬ 
so  limphaticus,  gelatinosus,  sanguinolentus  et  purulen¬ 
tus  periodice  per  vaginam  contingens. 

In  cancro  effluxus  est  ichorosus,  foetens,  cum  con¬ 
volutis  ex  sanguine  commixtus,  continuus. 

In  polypo  effluxus  est  sanguinolentus ,  sub  forma 
saepe  metrorrhagiae,  sanguis  modo  est  bene  tinctus, 
ruber,  modo  nigri,  modo  brunei  coloris,  modo  aquosus, 
cum  floccis  aut  fibris ,  foetens,  modo  cum  coagulis  san¬ 
guinis  foetentis  mixtus,  saepe  sanguinis  loco  fluidum 
serosomucosum  stillatim  ast  continuo  erumpit. 

In  hydrometra  ascitica  fluctuatio  semper,  in  ve¬ 
siculari  non  semper ,  in  parenchymatosa  raro  adest. 

In  cancro  fluctuatio  nulla,  imo  in  profundo  pars 
dura  sentitur. 

In  polypo  animadvertimus  corpus  elasticum ,  ma¬ 
gis  minusve  molle ,  spongiosum,  imo  duriusculum. 

Facies  aegrae  est  in  hydrometra  cachectica  intu¬ 
mescens. 

In  cancro  facies  characteristice  lividius  et  collapsus. 

In  polypo  facies  ab  initio  non  adparet  mutatus, 
sub  morbi  incremento  vero  fit  cachecticus,  cum  certa 
dolenti  physionomia. 

Aetiologia. 

§.  26. 

Hic  tam  raro  obveniens  morbus  originem  haurit. 

1.  proxime  sicuti  quilibet,  in  accumulatione  seri 
morbosa,  consistens  morbus  ex  disharmonia  inter  exha¬ 
lationem  et  resorptionem,  ita  quidem,  ut  mox  functio 
exhalationis,  mox  resorptio,  mox  effluxus  accumulati  a 
limite  divergat,  sic  videmus  quoque,  quod  in  hydrome¬ 
tra  extra  graviditatem  exhalatio ,  in  illa  gravidarum  re¬ 
sorptio  morbosa  praevaleat. 

2  * 

Causatur  vero  exhalatio  nimia,  post  inflammatio¬ 
nem  uteri,  post  repentinam  menstrui,  aut  fluoris  albi, 
aut  haemorrhoidum  suppressionem  5  in  sequela  partuum 
immaturarum ,  et  per  irritamentum  locale  excrescenda¬ 
rum  in  utero,  post  onaniam  frequentem,  aut  sicuti 
R  u  y  s  ch  observavit,  per  remanentes  placentae  partes. 
Nonnunquam  et  ruptura  vasorum  lymphaticorum  hujus 
status  causa,  sic  saltem  St ark  enumerat  casum,  ubi 
ex  ruptura  vasorum  lymphaticorum  uteri  abdomen  tam 
ad  ingentem  increverit  molem ,  ut  aegra  jam  tertia  ho¬ 
ra  post  mortua  sit. 

Resorptio  morbosa  vero  contingit  ex  causis,  quae 
actionem  vasorum  resorptionis  aut  mechanice,  aut  dyna- 
mice  turbant. 

Ad  causas  mechanice  turbantes  numerantur  de¬ 
fectus  organici 5  uti  sarcoma,  induratio  et  scirrhus  ute- 
ri,  polypi,  excrescendae  et  tumores,  quae  vasa  lym¬ 
phatica  mechanice  opprimunt. 

Ad  causas  dynamice  turbantes  numerabis  aut  illas, 
quae  aut  hydropem  in  genere,  aut  illam  uteri  in  specie 
gignunt,  uti  sunt:  metrorrhagiae,  abortus  frequentes 
etc.  Forsan  nonnunquam  et  qualitas  secreti  talis  est, 
ut  resorptio  fiat  manca. 

Effluxum  accumulati  vero  impediunt: 

Concredo  colli  uteri  primogenita,  «aut  ex  inflam¬ 
matione,  orificium  per  membranam,  per  mucum,  in 
fluore  albo ,  per  polypos  aut  alias  pseudomorphoses  clau¬ 
sum  etc. 

Hydrometra  gravidarum  sicuta  illa  extra  gravidi¬ 
tatem  in  morbosa  exhalatione ,  resorptione,  aut  effluxu 
impedito  originem  petit,  solummodo  id  attendendum, 
quod  saepissime  hoc  in  casu  exhalatio  morbosa  invenia¬ 
tur,  quae  iterum,  ex  inflammatione  uteri  chronica,  tam 
saepe  praetervisa,  causatur.  Haec  inflammatio  tam  clan¬ 
destine  intrat,  ut  non  raro  illam  ex  in  hydrometram 
exitu  medicus  cognoscat.  Non  raro  vero  exhalatio  ista 

abnormis  ex  metastasi  alius  morbi,  aut  congestionibus 
ad  uterum,  quae  in  acuta  hujus  organi  vitalitate  origi¬ 
nem  petunt,  contingit. 

Resorptio  morbosa  contingit  solummodo  tunc,  si 
debilitas  et  affectio  morbosa  in  systemate  lymphatico 
occurrit ,  hinc  videmus  illam  formam  praecipue  in  foe- 
minis  scrophulosis ,  cachecticis ,  obstructione  glandu¬ 
larum  meseraicarum,  scabie,  aut  aliis  impetiginibus, 
fluore  albo ,  syphilide  etc.  laborantibus. 

Momenta,  quae  adhuc  huicce  statui  fovent,  sunt: 
Demoratio  in  aura  humida,  praesertim  sub  certa  vitae 
ratione 5  tempora  anni  humida,  nutrimentorum  defectus 
aut  depravatio,  ratio  vitae  sessilis,  pigra,  animi  pa- 
themata  deprimentia  etc. 

Nonnunquam  hydrometra  gravidarum  effectus  est 
steatomatis  uteri,  aut  pressionis  vasorum  membranae 
uteri  internae  ex  foetu  causatae ,  quo  Iit,  ut  exhalatio 
nimia  fluidi  serosi  inter  velamenta  et  parietem  uteri  in¬ 
ternam  contingat. 

Prognosis. 

§.  27.  • 

Quanquam  hydrometra  extra  graviditatem  vitae 
non  tam  perniciosa  sit ,  sicuti  fluidi  accumulatio  in  aliis 
cavis,  sicuti  in  hydrothorace ,  ascitide,  aut  Hydroce- 
phalo,  quamquam  aegra  hoc  morbo  laborans  diu  sine 
ulla  valetudinis  turbatione  existere  possit,  quae  turba¬ 
tio  solummodo  intrat ,  si  fluidi  accumulatio  majorem 
contingat  gradum,  qua  uterus  nimium  expanditur,  ta¬ 
men  prognosis  hac  in  morbi  specie  non  alia  nisi  dubia 
esse  potest,  quum  effectus  therapiae  tam  sit  incertus, 
et  paracentesis  licet  nonnunquam  unicum  remedium 
aegrae  vitam  donans,  et  facile  instituenda,  non  appo- 
dictice  sanet,  imo  in  tot  casibus,  ob  uterum  degeneratum, 

ob  excrescentias  scirrhosas  ,  cancrosas,  non  institui 
possit. 

Spes  hydrometrae  extra  graviditatem  sanandae 
nos  arridebit,  si  duratio  morbi  brevis,  origo  non  ex 
alio  morbo ,  et  valetudo  omnis  non  multum  aut  parum 
participat;  si  affectio  solummodo  localis,  si  tumor  non 
inaequalis  et  tuberosus,  aut  dolorificus,  si  fluctuatio  lu¬ 
culenta,  ambitus  intuinescentiae  abdominis  adhuc  par¬ 
vus  est ,  et  si  serum  periodice  parvis  cum  intervallis 
per  vaginam  extruditur,  quo  facto  intumescentia  abdo¬ 
minis  semper  evanescit,  aut  si  influxus  adparent  for¬ 
tuiti,  qui  aut  accumulationem  seri  impediunt,  aut  ac¬ 
tionem  resorptionis  augent,  tandem  si  aegra  praecepta 
prudentis  medici  bene  obsequitur.  Sic  F  a  b  r  e  vidit  ca¬ 
sum,  ubi  hydrometra  post  salivationem  intrantem  sana¬ 
ta  fuerit ,  M  u  r  a  1 1  o ,  ubi  effluxus  seri  per  ulcus  in  abdo¬ 
mine  contigerit. 

Hydrometra  independens  saepius  radicaliter  sana¬ 
tur  ,  si  effluxus  saepe  contingit. 

Infaustior  prognosis  in  hydrometra  cellulosa  extra 
graviditatem  adparet,  quum  hoc  in  casu  substantia  uteri 
ipsa  morbosa  afficitur,  et  conjunctio  cum  aliis  hydro¬ 
pis  speciebus  intrat. 

Infausta  vero  prognosis  est ,  si  momenta  supra  me¬ 
morata  faventia  desunt,  si  morbus  jam  diu,  aut  si  bre¬ 
vi  tempore  ante  exortus,  ex  scirrho ,  cancro ,  tumoribus, 
aut  induratione ,  quae  amoveri  non  possunt ,  causatur, 
si  valetudo  omnis  jam  ab  initio  affecta  est,  si  tumor 
tuberosus,  inaequalis,  dolorosus,  magni  ambitus,  si  fluc¬ 
tuatio  non  bene  perspicua,  si  raro  aut  parum  aut  nil 
seri  effluit,  si  dejectio  virium  et  einaciatio  summa  ac¬ 
cedit,  et  urina  parce  et  raro  deponitur. 

Spes  vero  nulla  locum  habere  potest,  si  febris 
hectica  cum  symptomatibus  alius  lfydropis  speciei,  prae¬ 
sertim  cum  illis  hydrothoracis  et  ascitidis  adparet ,  aut 
vomitus  et  asthma  accedunt,  quo  non  raro  uterus  rum- 

pit ,  et  sic  suum  contentum  «abdominis  cavo  commu¬ 
nicat. 

Conceptionis  facultatem  quod  attinet,  dubium  non 
esse  potest ,  tales  aegras  concipere,  finem  graviditatis 
attingere  et  infantem  maturum  et  sanum  parturiri  pos¬ 
se.  Imo  non  raro  post  partum  hydrometra  evanescit. 

Prognosis  in  hydrometra  gravidarum  ,  si  accumu¬ 
latio  seri  non  magno  in  gradu  locum  habet,  et  non 
aliae  complicationes  nocivae  conjunctae  sunt,  non  in¬ 
fausta  est,  imo  lucet  spes,  partum  infantis  et  placen¬ 
tae  normali  modo  contingere,  et  hydrometram  post  par¬ 
tum  evanescere. 

Sub  graviditate  vero  hydrometra  vix  sanari  po¬ 
test,  quum  per  majorem  ad  uterum  locum  habentem 
sanguinis  affluxum  et  per  alios  ex  graviditate  originem 
petentes  influxus  sustentatur. 

Periculosa  vero  hydrometra  gravidarum  est,  si 
hujus  status  causa  turbationes  in  organisatione  uteri 
sunt,  si  intumescentia  partium  externarum  accedunt, 
aut  si  ante  Unem  graviditatis  febris  hectiea ,  cum  suis 
adparet  symptomatibus,  aut  si  uterus  ob  nimiam  exten¬ 
sionem  rumpit,  et  contentum  in  abdominis  cavum  tran¬ 
sit,  et  sic  aegra  sub  symptomatibus  extra  vasati  in  ab-r 
dominis  cavum,  et  amissionis  sanguinis  internae  supre¬ 
mum  obit  diem. 

Hydrometra  gravidarum  independens,  minus  matri, 
quam  infanti,  periculum  ostendit,  saepius,  post  effluxum 
seri,  abortus  causa  est y  et  foetus  parce  solummodo 
nutritur,  non  raro  mortuus  ad  lucem  pellitur. 

Minus  periculi  adest,  si  accumulatio  seri  inter  ovi 
velamenta  locum  habet,  serum  periodice  effluit,  et  ex¬ 
inde  expansio  abdominis  minor  fit. 

Prognosis  hydrometrae  gravidarum  cellularis  cum 
illa  hydrometrae  extra  graviditatem  coincidit. 

Infantes  vero,  sub  his  circumstantiis  provenientes, 
sunt  minores,  emaciati,  et  raro  diu  post  partum  vivunt. 

8i  expansio  abdominis  fuerat  enormis  ,  post  par¬ 
tum  facile  metrorrhagiae  intrant ,  quum  uterus  non  tam 
cito  et  violenter  sese  contrahere  possit,  et  partus  oh 
infantem  tam  parvum  sit  precox.  Semper  vero  dolores 
post  partum  dui  durant  et  sunt  vehementes. 

i*  •  '  •>  •  ,  *  .  *.  . 

D  u  r  a  t  1  o. 

j',l  i'  .  «  *  ‘  ’  X  f 

§.  28. 

Hydrometra  extra  graviditatem  saepissime  lente 
decurrit,  ita,  ut  multos  annos  durare  possit,  imo  non 
raro  aegram  usque  ad  senectutem  et  mortem  sequatur, 
et  sic ,  licet  methodus  medici  prudens,  cura  cognatorum 
fidelis,  et  aegrae  observatio  praeceptorum  omnium  stre¬ 
nua  locum  haberet,  summum  adipiscatur  gradum  et 
mortis  causa  fiat. 

Sic  mihi  illustris  Med.  Doct.  et  Professor  in  nostra 
alma  universitate  Max.  Schmidt  mihi  narravit  casum, 
ubi  hortulana,  Vienna  vivens  63  annorum,  per  24  annos 
hoc  malo  laborat,  quae,  quum  periodice  serum  effluat, 
bene  se  habet,  et  omnia  sua  officia  domestica  explet. 

Raro  cyclus  morbi  intra  nonnullos  menses  claudi¬ 
tur,  saepe  morbus  exit  ex  ruptione  uteri  in  mortem,  et 
saepissime  decursus  est  chronicus. 

JS  x  i  t  u  s. 

§.  29. 

» 

Exitus  hujus  morbi  sunt: 

I.  In  sanitatem  per  aptam  therapiam,  aut  vis  vitalis 
reactionem  ita,  ut  post  effluxum  seri  harmonia  inter  se¬ 
cretionem  et  resorptionem  intret,  licet  hic  casus  optan¬ 
dus  raro  obveniat,  non  solum  sine  ullo  medici  auxilio, 
sed  etiam  sub  prudentissima  et  adaequata  medendi  me¬ 
thodo. 

2.  In  mortem  ,  si  nimirum  a)  fluidum  per  orificium 
et  vaginam  abire  nequit,  et  disharmonia  inter  exhalatio¬ 
nem  et  resorptionem  perstante  magis  magisque  seri  ac¬ 
cumuletur  ,  nimie  expanditur  uterus,  donec  rumpit,  quo 
necessario  mors  sequitur. 

bj  vires  vitales  ob  nimiam  fluidi  deperditionem  de¬ 
bilitantur  et  exhauriuntur,  praesertim  si  tota  vita  et 
hinc  digestio  morbose  affectae  sunt,  intrat  emaciatio, 
febris  hectica,  et  exinde  mors. 

cj  per  morbos  infra  memoratos  ex  hydrometra  se¬ 
cutos. 

3.  In  alios  morbos  et  quidem: 

a)  licet  raro,  in  abdomine  fit  abscessus,  ex  quo 
mox  status  ulcerosus  et  fistulosus  oritur,  ex  quo  se 
sensim  sensimque  labes  evolvit,  in  cujus  sequela  mors. 

bj  in  ossificationes,  indurationem ,  degeneratio¬ 
nem,  scirrhum,  cancrum  uteri. 

cj  in  hydropem  universalem,  in  ascitidem,  hy- 
drothoracem ,  hydrovarion. 
dj  in  tabem  universalem. 

4.  In  praematuram  menstruationis  silentiam. 

5.  In  hydrometra  gravidarum  in  debiles  dolores  ad- 
partum  in  tertia  et  4ta  et  5ta  partus  periodo  ob  par¬ 
vam  et  lentam  contractionis  facultatem,  quo  fit,  -  ut  pla¬ 
centa  non  solvatur  ab  utero ,  et  metrorrhagiae  passivae 
contingant. 

Necroscopia* 

§.  30. 

In  sectionibus  tali  morbo  defunctarum  invenimus 
praeter  nonnunquam  immensam  seri  quantitatem  in  uteri 
cavo  vel  in  illius  substantia  aut  hydatides  in  majori  mi- 
norive  quantitate  et  magnitudine,  ubi  non  raro  uteri 
substantia  chartae  tenuitatem  aequat,  etiam  destructio¬ 
nes  organicas,  quae  sine  dubio,  uti  hydrops  uteri  ipsa, 

sequelae  inflammationis  hujus  organi  sunt;  hucce  perti¬ 
nent  :  induratio ,  degeneratio  ,  scirrhus  ,  cancer  uteri, 
ossificationes  fibrarum  muscularium  uteri ,  indurationes 
et  solutiones  parenchymatis,  orificium  callosum,  con¬ 
tractum,  per  membranas  morbose  formatas  reclusum, 
concretionem  uteri  cum  vicinis  organis,  hydrovarium 
unius,  saepissime  sinistri,  nonnunquam  utriusque  ovarii. 

In  hydrometra  gravidarum  defunctis  invenimus,  ex¬ 
ceptis  mutationibus,  massae  organicae  supra  jam  deno¬ 
tatis,  foetum  destructum  permagnae  aquae  quantitati  in¬ 
natantem  ,  a  quo  mox  dentes,  mox  tibia  crinibus  invo¬ 
luta,  mox  capitis  vestigia  etc.  in  conspectum  venerunt; 
quod  praeparatum  cum  descriptione  in  almae  nostrae 
Universitatis  museo,  a  supra  nominato  D.  D.  S  c  h  m  i  d  t 
immissum  est. 


X  Ii  e  r  a  |i  i  a. 

§•  31. 

Sanationi  in  hydrometra  extra  graviditatem  et  gravi¬ 
darum  non  parum  impedimentorum  sese  opponit ,  et  in¬ 
dicationes  ,  quae  hoc  in  morbo  sicuti  in  qualibet  hy¬ 
drope  locum  habent  sunt  sequentes : 

1.  Causa,  si  fieri  potest,  amoveatur, 

2.  Fluidum  per  aptas  vias  evacuetur, 

3.  Caveatur,  ne  iterum  fluidum  sese  accumulet. 

1.  Causam  vero  amovere,  quum  medicus  nunquam 
aut  raro  in  morbi  initio  vocatur,  et  si  vocaretur,  diffi¬ 
cilis  diagnosis,  morbum  cognoscere,  ludat,  inter  pia  me¬ 
dici  vota  manebit.  Hinc  medico  nil  aliud  faciendum 
erit,  nisi  causam  in  actione  posteriore  paralysare , 
momenta,  quae  morbum  fovent;  aut  causas  nocivas 
accidentales  praecavere,  hinc  commorationem  in  do¬ 
miciliis  humidis ,  madidis ,  nutrimentum  depravatum  , 
animi  pathemata  deprimentia,  vitae  rationem  sedilem 
etc.  emendare. 

Nonnunquam  tamen  nobis  possibile  erit,  primae 
indicationi  satisfacere ,  et  quidem : 

aj  Si  hydrometra  extra  graviditatem  ex  suppres¬ 
sione  menstrui  ,  haemorrhoidum,  vel  fluoris  albi  exor¬ 
tum,  traxerit.  Hoc  in  casu  primarium  erit  medici  5  se¬ 
cretiones  istas,  aut  naturales  ,  aut  morbosas  ,  revocare. 

bj  Si  impedimenta  mechanica  effluxum  seri ,  nor¬ 
maliter  in  uteri  secreti  impediunt  ex  gr.  concretio  et 
reclusio  orificii  uteri  per  membranam  morbose  formatam, 
aut  per  muci  aut  lymphae  convolutum ,  ad  quod  malum 
rebellandum ,  chirurgia  auxilio  vocanda  erit. 

cj  Si  hydrometra  ex  causis  illis  exorta  est,  quae 
statum  s}rstematis  vasorum  resorbentium  inertem  et 
difficile  irritabilem  clarefaciunt ,  et  saepissime  vitiosa 
vitae  ratione  originem  hauriunt,  et  quidem  ex  nutrimento 
depravato ,  domicilio  humido  etc.  Hos  influxus  nocivos 
medicus  amovere  studebit. 

d)  Si  morbi  organici,  uti  induratio ,  scirrhus  etc. 
uteri  aut  organorum  vicinorum  causa  sunt  5  quo  in  casu, 
quantum  fieri  potest,  medicus  per  resolventia,  uti  gum¬ 
ini  amoniae,  sapo,  Conium  maculatum,  digital,  bella- 
donnaet  mercurialia,  interne  et  externe  adhibita,  mala 
minuere,  si  non  eliminare,  conabitur. 

ej  Si  hydrometra  per  chronicam  uteri  inflamma¬ 
tionem  gignitur ,  et  sustentatur,  cui  methodus  antiphlo- 
gistica,  uti  balnea,  hirudines,  cataplasmata,  potus 
emollientes,  praecipue  vero  mercurialia,  interne  et  ex¬ 
terne  adhibita,  opponuntur. 

2.  Secundae  indicationi,  nimirum  evacuationi  fluidi 
accumulati ,  satisfacimus  sequentibus  modis ,  quum 
causa  accumulationis  varia  quoque  remedia  ex¬ 
postulet.  Si  nimia  exhalatio  hydrometram  extra  gra¬ 
viditatem  gignit,  remedia  illa  indicata  sunt,  quae  re¬ 
sorptionem  materiae  lymphaticae  in  utero  accumulato 
fovent,  huc  pertinent:  Antimonialia,  praesertim  tartarus 
emeticus  in  refracta  dosi,  Mercurialia,  digitalis,  cre- 

mor  tartari,  oxyrnel  squillitic.  ,  extract.  aloes ,  externe 
inunctiones  cum  ung.  mercuriali ,  liniment,  saponato 
camph.  linimentinn  volatil  etc.  fumigationes  aromaticae, 
involucra  abdominis  fumigata  cum  bacc.  junip. ,  Lauri , 
Myrrha,  Mastiche,  camphor.  etc. 

Non  raro  et  diuretica,  diaphoretica  et  purgantia 
bono  cum  effectu  porriguntur,  non  solum  saepe  fluidum 
evacuant,  sed  et  statum  uteri  vitalem  emendant,  et  ite¬ 
ratam  fluidi  accumulationem  praecavent,  sic  illa  prius 
memorata  a  D.  D.  Schmidt  tractata  hortulana, 
quando  abdomen  quidquam  expansum  animadvertitur, 
sumit  suum  Inf.  fol.  Digit.  ex  scrupi,  j  parat,  cum  cremor, 
tartar.  scrupi,  j  etsyrup.  ononid.  spinos.,  qua  mixtura, 
raro  bis  repetita,  effluxum  adipiscitur. 

Si  vero  hydrops  uteri  ex  statu  fere  paralytico 
vasorum  resorbentium  in  utero  progreditur  5  tunc  me¬ 
thodus,  systema  lymphaticum  irritans  et  roborans,  locum 
habet,  kinc  Mercurialia,  rad.  Polygal.  Seneg.  Digit. 
purp.  Squilla,  ononis  spinosa}  Baccae  Juniperi,  et 
ea  praeparata,  una  cum  tonicis,  praecipue  cum  extrac¬ 
tis  amaris ,  externe  ung.  hydrarg}T.  ciner.  inunctiones 
aethereo  oleosae,  ex  Squilla  cum  oleo  therebinth.  et 
aeth.  therebinth.  lotiones  abdominis  cum  liquoribus  spi- 
rituosis,  involucra  abdominis  in  spirituosa  tincta,  nec  non 
ex  infus.  aromatic.  indicata  sunt. 

Non  raro  effluxus  fluidi  ob  obturationem  uteri, 
colli  aut  orificii,  per  muci  lymphae  aut  sanguinis  coa¬ 
gulum,  aut  per  spasmum  uteri  impeditur}  huicce  sta¬ 
tui  obveniunt:  balnea  tepida  universalia,  vapores  ad 
genitalia,  injectiones  emollientes ,  tepidae  praesertim 
cum  oleo  Amygdal.  d.  aut  lacte  vaccae ,  ast  sub  summa 
attentione,  ne  refrigeratio  partium  genitalium  locum 
habeat}  interne  antispasmodica,  leniter  narcotica  reme¬ 
dia.  Forsan  et  remedium  emeticum  hoc  in  casu  bono 
cum  affectu  porrigeretur ,  cum  emesi  uteri  reactio  au¬ 
geatur,  qua  hoc  impedimentum  mechanicum  amovetur, 

ast  hicce  bene  attendum  esset ,  an  non  expansio  abdo¬ 
minis  nimia  esset,  nam  sub  tali  uteri  conditione  facile 
hocce  modo  ruptura  uteri  provocaretur. 

Si  vero  atresia  colli  aut  orifici  causa  retentionis  in 
uteri  cavo  accumulati  fluidi  esset ,  tunc  unicum  reme¬ 
dium  est  operatio,  et  quidem  punctio  uteri.  Bene  vero 
attendendum  est,  hanc  operationem  non  semper  sine 
periculo  institui ,  quum  per  adplicationem  catedris 
facile  via  falsa  perforatur ,  per  adplicationem  acus  tri¬ 
quetrae  rotundae  flexae  vasa  varicosa  orificii  et  colli, 
quae  tam  saepe  in  hoc  morbo  adsunt,  tricuspide  laedi. 
Eheu ,  licet  raro,  tamen  adsunt  exempla ,  ubi  serum 
post  institutam  operationem  citius  et  frequentius  accu¬ 
mulabatur,  et  aegra  eo  citius  tabe  universali  morbo 
succubuit. 

Indkatio  operationis  intrat: 

Si  certa  diagnosi  hydrometra .  independens  ex¬ 
tra  gravidatem  fluctuatione  tam  perspicua  et  tali  enor¬ 
mi  abdominis  exspansione  incidat,  ut  ruptura  uteri  ti¬ 
menda  esset,  et  si  effluxus  seri  ob  orificii  aut  colli 
atresiam  aut  obtrusionem  per  lymphae  aut  muci  coa¬ 
gulum,  aut  per  membranam  morbose  formatam  causa¬ 
tur,  aut  si  in  hydrometra  independente  extra  gravidi¬ 
tatem  alii  vitae  periculum  minantes  status  morbosi  ac¬ 
cedant. 

Indicatio  ad  operationem  in  hydrometra  hydatica 
extra  graviditatem  solummodo  tunc  locum  habere  pot¬ 
est  ,  si  nos  certiores  facti  sumus,  unam  solummodo  ve¬ 
sicam  utero  inhaerere,  quod  certe,  perquam  difficile,  est 
cognoscere. 

Contra  indicationes;  sunt : 

Ifydrometra  cellularis  extra  graviditatem ;  hydro¬ 
metra  gravidarum  cujuscunq^e  generis  et  in  hydrometra 

indepcndenti  extra  graviditatem,  si  inflammatio,  indu- 
ratio,  scirrhus  aut  cancer  colli  aut  orificii  adessent. 

Tendentia  operationis  est  evacuatio  contenti. 

Praeparatio  ad  operationem* 

Quum  periculum  rupturae  uteri  non  tam  cito  intret, 
raro  necessarium  erit,  hanc  operationem  nocturno  tem¬ 
pore  instituere,  hinc  sihi  medicus  omnia  animantia  fo¬ 
ventem  diem  eligat ,  et  praesertim  tempus  matutinum , 
cum  illo  tempore  et  medicus  et  aegra  jejuni  ad  operatio¬ 
nem  maxime  idonei  sint,  domicilium,  si  fieri  potest,  sit 
clarum ,  amoveantur  omnes  non  utiles  et  hinc  operan¬ 
dam  molestantes  circumstantes ,  medicus  forsan  ti¬ 
mentem  aegram  confirmans  ,  operationem  sine  periculo 
et  sine  dolore  esse ,  consoletur,  aegra  sumat  situatio- 
nem  in  lecto  transversam,  a  medicis  obstetriciis  in  suis 
operationibus  tam  saepe  amatam,  et  teneantur  (fixentur) 
per  assistentes ,'  quorum  locum  et  cognati  firmiores  et 
audaciores  supplere  possunt,  corpus  et  extremitates 5 
medicus  quoque  omnia  remedia  contra  animi  deliquium, 
spasmos  et  haemorrhagias  parata  habeat. 

Operator  locum  intra  operandae  crura  tenet. 

Instrumenta  ad  hanc  operationem  non  alia  necessa¬ 
ria  sunt ,  nisi  catheder  virilis  ( nam  raro  digitus ,  aut 
cereola,  agaricus  chirurgicus  pressus  sufficient)  aut 
acus  triquetra  rotunda  juxta  pelvis  curvationem  flexa, 
cujus  locum  acus  triquetra  rotunda  flexa  ad  punctionem 
v  esicae  urinariae  per  anum  destinata  supplere  potest. 

Ligamentum  solum  est  cingulum  abdominale,  sicuti 
P.  Hager  post  paracenthesin  abdominis  in  libro  suo  de 
operationibus  commemorat. 

Operatio* 

Cingulum  abdominale  sicuti  in  ascitide  ligatur  et 
adhibeatur.  Operator  sinistrum  digitum  indicem  cum  suo 

plano  volare  autrorsum  versum  usque  ad  orificium,  cum 
dextra  manu  cathedrum  argenteum  virilem ,  ope  inducti 
digiti,  etiam  usque  ad  orificium  inducit,  et  illum  sine 
ulla  vi,  per  orificium  in  uteri  cavum  imprimere  studeat. 
Haec  vero  operatio,  si  non  contingeret,  eodem  modo  in¬ 
ducat  acum  triquetram  rotundam  flexam ,  tali  modo  te¬ 
nendam  ,  ut  pollex  parti  instrumenti  concavi  corres- 
pondeat,  digitus  vero  index  inter  retinaculum  canulae 
et  manubrium  tricuspidis  ponatur,  et  quidem  exinde ,  ut 
tota  acus  tricuspidis  tamdiu  in  canula  reclusa  maneat, 
donec  canula  in  digito  inducto  usque  ad  orificium  per¬ 
veniat,  quo  facto  leni  modo  acus  tricuspidis  juxta  li¬ 
neam  directionis  per  orificium  in  uteri  cavum  ast  caute 
promovetur ,  et  tricuspis ,  qui  aliquantulum  adhuc  re¬ 
maneat  ,  ex  canula  extrahatur. 

Aquam  caute  effluere  sinas  >  ne  unquam  subito , 
sed  lente  et  cum  intervallis ,  ut  uterus  se  contrahendi 
tempus  habeat  ,  nam  secus  metrorrhagia  aut  paraly¬ 
sis  hujus  organi  sequela  esse  possent. 

Cura  post  operationem. 

Si  canula  remota,  fluidum  evacuatum  est,  in  ori¬ 
ficium  ,  ut  ejus  atresia  caveatur ,  candela  cerea  aut 
elastica,  aut  si  adhuc  serum  efflueret,  catheder  elas¬ 
ticus  ,  ut  de  novo  secretum  effluere  possit ,  inducatur. 

Si  vero  evacuatio  seri  per  orificium  propter  hujus 
degenerationem  etc.  non  institui  posset,  operatio  fiat 
per  anum  aut  externe  in  una  alterave  abdominis  supra 
symphisim  ossium  pubium  parte  ope  acus  triquetrae 
rotundae  flexae ,  quae  vero  operandi  methodus ,  si 
postea  accumulatio  seri  iterum  locum  haberet,  reite¬ 
randa  esset ,  sic  saltem  S  i  e  b  o  1  d  hanc  operationis  me¬ 
thodum  ter  sed  bono  cum  effectu  instituit. 

Juxta  arbitrium  nonnullorum  in  hydrometra  vesi- 
c ul*ari  extra  graviditatem ,  quae  vesiculae  saepissimae 
fundo  uteri  inhaerent,  et  hinc  difficile  adeundae  sunt, 


orificium  vi  aperire,  et  vesicas  dislacerare ;  in  praxi 
vix  exsequi  potest. 

Nam  saepissime  istae  hydatides  ipsa  natura  sub 
forma  partus  expelluntur,  hinc  hoc  in  casu  solummodo 
isti  vehementes  saepe  locum  habentes  dolores  anti- 
spasticis,  quae  ars  obstetricia  docet,  mitigentur,  et 
orificium,  si  non  natura,  arte  aptis  remediis  amplifi¬ 
cetur.  Praecipue  vero  attendendum  est,  an  omnes  hy¬ 
datides,  et  etiam  sacci  ruptarum  expellantur,  nam 
secus  non  tantum  metrorrhagia  non  silet,  sed  et  accu¬ 
mulatio  seri  facile  recurrit.  Hoc  in  casu  nonnunquam 
necessarium  erit,  hydatides  et  saccos  illorum  artifici¬ 
aliter  extrahere. 

In  hydrometra  indepedente  gravidarum  status  gra¬ 
viditatis  ,  nil  agere  permittit ,  nisi  inunctiones  abdo¬ 
minis  cum  unguentis  aromaticis ,  aut  spirituosis.  Sae¬ 
pissime  cum  partu  hujus  morbi  forma  evanescit.  So¬ 
lummodo  id  perpendat  medicus ,  quod  in  partu  et  post 
partum  sub  tali  conditione,  et  praecipue  propter  ni¬ 
miam  abdominis  et  uteri  expansionem  facile  metrorrha¬ 
giae  intrent ,  et  hinc  talia  porrigat  remedia,  quae  con¬ 
tractionem  uteri  fovent,  et  post  fluxum  lochialem  re¬ 
media  tonica ,  hinc  cingulum  aromaticum,  innunctiones 
spirituosas ,  instituat  injectiones  tonicas  et  modice  ad- 
stringentes. 

Ab  omnibus  vero  remediis  diureticis  et  drasticis 
medicus  in  hydrometra  gravidarum  abstineat,  et  si 
necessaria  essent ,  summa  cum  cautela  porrigantur. 
Nam  in  hisce  omnibus  remediis  principium  acre  aut 
oleosum  aethericum  contentum  est,  quo  facile  conges¬ 
tiones  ad  uterum,  imo  et  abortus,  causantur.  Ideo  me¬ 
dicus  ,  si  serum  periodice  eflluit ,  et  hinc  expansio 
uteri  non  excedit,  nil  agat.  Si  vero  hoc  non  contin¬ 
get,  eligat  blanda  actionem  systematis  lymphatici  irri¬ 
tantia  remedia,  huc  spectant 5  baccae  et  lignum  Juni¬ 
peri,  Petroselina.  Enula,  Cerefolium,  Foeniculum, 

ononis  spinosa ,  Senega  etc.  Digitalem  et  squillam 
autem  aut  nunquam,  aut  cautissime  porrigat ,  nam  facile 
vomitum ,  turbationes  digestionis ,  et  nocivum  in  sy¬ 
stema  uterinum  exerunt  effectum.  Cum  supra  memoratis 
blandis  diureticis  conjugantur  blanda  diaphoretica ,  uti 
flores  Sambuci  et  Spirit.  Mindereri  etc.  Abdomen  in¬ 
volvatur  panno  laneo  tenuiori,  et  si  expansio  illius 
nimia,  cingulo  5  praeterea  gravidae  corporis  motus  in 
aere  puro,  nutrimenta  bene  et  facile  digestricia  et  alvi 
depositiones  pultaceae,  si  deessent,  per  clysmata  cien¬ 
dae  re  co  mandentur. 

Cachexiae ,  impetigines ,  morbus  scrophulosus  et 
venereus,  si  causa  hydrometrae  essent,  rite  sunt  dig¬ 
nandi.  >  $ 

Tertiae  vero  indicationi  satisfacturi  in  hydrome- 
tra  extra  graviditatem  continuemus  remedia  blanda  su¬ 
pra  memorata,  postea  in  connexu  cum  roborantibus  5 
recommandemus  aegrae  adhuc  diaetam  et  vitae  ratio¬ 
nem  correspondentem ,  externe  innunctiones  istas  aro¬ 
maticas  et  spirituosas,  sicuti  injectiones  Decoctorum 
adstringentium  ,  roborantium ,  aromaticorum ,  vel  eli¬ 
gamus  injectiones  ex  aqua  Calcis  cum  Myrrha,  aut  ex 
vino  rubro. 

In  hydrometra  vero  gravidarum ,  si  debilitas  sy¬ 
stematis  sexualis  aut  totius  corporis  accumulationis  re¬ 
cidivae  esset,  blanda  remedia  diuretica  conjuncta  cum 
illis  reproductionis  actionem  reborantibus,  ex  g.  cum 
herb.  trifol.  fibrin.,  rad.  Gentian ,  Ligno  Quassiae  cum 
suis  extractis  5  cortice  Cinamomi,  chinae,  et  ferro  in¬ 
dicata  essent.  Si  remoratio  in  domicilio  humido  causa 
esset,  si  fieri  potest,  haec  esset  vitanda,  nutrimentorum 
inopia  exigeret  ciborum  et  potulentorum  bonorum  ad- 
quiritionem,  vitae  conditio  sessilis  commutetur  cum  cor¬ 
poris  motu ,  animi  pathemata  deprimentia  cum  errigenti- 
bus.  Topici  vero  uteri  morbi,  uti  steatoma,  cancer  etc. 

sub  graviditate  vix  tolli  possunt,  hinc  et  accumu¬ 
lationem  praecavere  inter  pia  vota  manebit. 

Licet  vero  hydrometra  gravidarum  post  partum 
cpiam  saepissime  evanescat,  tamen  caute  atque  pru¬ 
denter  actum  erit,  si  praecautiones  diaetaeticae  et  reme¬ 
dia  roborantia,  justa  cum  causae  originis  dignatione 
continuaretur. 

Theses  defendendae 


1.  Exstirpatio  uteri  in  liydrometra  nunquam  est  indi- 
cata. 

2*  Punctio  uteri  in  hydrometra  non  est  specificum  re¬ 
medium. 

3.  Nullum  sanatur  ulcus,  ni  in  suppurationem  vertitur. 

4.  Tractamine  solum  pharmaceutico  non  sanatur  scro- 
phulosis. 

5.  Sanatio  aegri  absque  propria  ipsius  voluntate  non 
promoveri  potest. 

6.  Pharmacis  sine  congrua  diaeta  nullus  sanatur  aeger. 

7.  Hymenis  praesentia  non  est  signum  infallabile  vir¬ 
ginitatis  illaesae. 

8.  Consilium  medicum  in  omni  casu  obstetricio  ambi¬ 
guo  summe  necessarium. 

9.  Methodus  exspectatoria  plerumque  optima  in  obste¬ 

tricia. 

IO-  Medici  habitus  externus  atque  cultura  sint  amoeni. 

11.  In  nostalgia  nullum  remedium  specificum,  nisi  ad 
suos  redeundi  licentia. 

12.  Turpissimum  matris  sanae  crimen  et  respectu  in 
foeminarum  officia,  et  in  rempublicam  est,  si  neo¬ 
nato  nutrimentum  primum ,  a  natura  ipsa ,  illi  as¬ 
signatum,  denegat. 

13.  Operationes  odontologicae  in  dedecus  chirurgiae 
maximopere  negliguntur  $  etenim  non  tantum  fre¬ 
quentissime,  sed  etiam,  si  ophthalmijatriam  exci¬ 
pias  gravissimae  nec  non  gravibus  sequelis  stipa¬ 
tae  sunt. 


